Γεγονότα Ιουνίου 2024

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Ιούνιο του 2024, συνοδευόμενα από τις πηγές μέσω των οποίων μεταδόθηκαν.

## 1 Ιουνίου
**Καταστροφές και δυστυχήματα**
*Μια βάρκα που μεταφέρει 25 άτομα ανατρέπεται στο ανατολικό Αφγανιστάν, σκοτώνοντας 20 από αυτούς. (AP)

**Πολιτική και εκλογές**
*Ισλανδική προεδρική εκλογή (2024)
**Οι Ισλανδοί ψηφίζουν για πρόεδρο. Ο εν ενεργεία πρόεδρος Γκούντνι Γιοχάνεσον είχε προηγουμένως ανακοινώσει ότι δεν θα διεκδικούσε τρίτη θητεία. (Al Jazeera)
**Η Χάλα Τομασδότιρ εκλέγεται πρόεδρος της Ισλανδίας με ποσοστό 32,1%. Η υποψήφια της αντιπολίτευσης Κατρίν Γιακομπσδότιρ παραδέχεται την ήττα της στις εκλογές με ποσοστό 25,1%. (DW)
*Ινδικές γενικές εκλογές (2024)
**Διεξάγεται η τελική φάση των γενικών εκλογών στην Ινδία, με την κυβερνώσα Εθνική Δημοκρατική Συμμαχία να αναμένεται να κερδίσει την πλειοψηφία. Τα αποτελέσματα θα ανακοινωθούν στις 4 Ιουνίου.(Reuters)

**Αθλητισμός**
*ΟΥΕΦΑ Τσάμπιονς Λιγκ 2023-24
**Στο ποδόσφαιρο συλλόγων, η Ρεάλ Μαδρίτης κατακτά το 15ο Τσάμπιονς Λιγκ μετά τη νίκη της επί της Μπορούσια Ντόρτμουντ με 2-0 στον τελικό στο γήπεδο Γουέμπλεϊ στο Λονδίνο. (CNN)

## 2 Ιουνίου
**Πόλεμος και επιθέσεις**
*Σουδανικός εμφύλιος πόλεμος
**Περίπου έντεκα άμαχοι σκοτώνονται και 42 τραυματίζονται έπειτα από μεγάλες συγκρούσεις μεταξύ της RSF, των ενόπλων δυνάμεων του Σουδάν και διαφόρων ομάδων ανταρτών πολιτοφυλάκων στο Ελ Φασέρ του Σουδάν. (Sudan Tribune)
**Επτά στρατιώτες σκοτώνονται και 28 τραυματίζονται ύστερα από επίθεση των Δυνάμεων Ταχείας Υποστήριξης στην περιοχή του Χαρτούμ. (Sudan Tribune)

**Πολιτική και εκλογές**
*Μεξικανικές γενικές εκλογές (2024)
**Οι ψηφοφόροι στο Μεξικό εκλέγουν νέο πρόεδρο και νομοθετικό σώμα, οκτώ κυβερνήτες, τον δήμαρχο της Πόλης του Μεξικού και περίπου 20.000 άλλες θέσεις στις ομοσπονδιακές και τοπικές εκλογές. (CNN)
*Ιρανικές προεδρικές εκλογές (2024)
**Ο πρώην πρόεδρος Μαχμούντ Αχμαντινετζάντ ανακοινώνει ότι προτίθεται να θέσει εκ νέου υποψηφιότητα για πρόεδρος του Ιράν μετά το θάνατο Εμπραΐμ Ραϊσί σε αεροπορικό δυστύχημα με ελικόπτερο. (ABC News Australia)

**Επιστήμη και τεχνολογία**
*Η  αποστολή σεληνιακής εξερεύνησης Chang'e 6 προσεδαφίζεται με επιτυχία στην απώτερη πλευρά της σελήνης. (Reuters)

## 3 Ιουνίου
**Πόλεμος και επιθέσεις**
*Σουδανικός εμφύλιος πόλεμος
**Οι Δυνάμεις Ταχείας Υποστήριξης ανακοινώνουν την εγκαθίδρυση πολιτικής διοίκησης στην πολιτεία Νότιο Νταρφούρ, την οποία ελέγχουν πλήρως.(Al Taghyeer)

**Καταστροφές και δυστυχήματα**
*Περισσότεροι από 211 άνθρωποι σκοτώνονται και σχεδόν 25.000 άλλοι υποφέρουν από θερμοπληξία εν μέσω σοβαρού κύματος καύσωνα στην Ινδία. (''The Independent'') (Reuters)

**Διεθνείς σχέσεις**
* Το Καζακστάν αφαιρεί τους Ταλιμπάν από τον κατάλογο των τρομοκρατικών οργανώσεων. (RFE/RL)

**Πολιτική και εκλογές**
*Τα μεγάλα συνδικάτα Εργατικό Κογκρέσο Νιγηρίας και Συνδικαλιστικό Κογκρέσο αρχίζουν επ' αόριστον γενική απεργία στη Νιγηρία, προκαλώντας το κλείσιμο σχολείων, δημόσιων υπηρεσιών και αεροδρομίων, καθώς και τη διακοπή λειτουργίας του εθνικού δικτύου ηλεκτροδότησης εν μέσω της κρίσης για το κόστος ζωής των και ρεκόρ χαμηλών μισθών στη Νιγηρία. (VOA) (Al Jazeera)

## 4 Ιουνίου
**Νόμος και έγκλημα**
* Μαζική διαμαρτυρία λαμβάνει χώρα στη Σλατίνα της κομητείας Ολτ στη Ρουμανία, ενάντια στην αδράνεια των παρευρισκομένων στον πνιγμό του ποδοσφαιριστή Φλάβιους Μαγκράον, καθώς και στη διαφθορά του αστυνομικού τμήματος στην υπόθεση. (''Adevărul'') (''B1 TV'')

**Πολιτική και εκλογές**
*Ινδικές γενικές εκλογές (2024)
**Η συμμαχία κομμάτων υπό τον Ναρέντρα Μόντι φτάνει το όριο των 272 εδρών που απαιτείται για το σχηματισμό κυβέρνησης, αλλά το BJP του Μόντι χάνει την απόλυτη κοινοβουλευτική πλειοψηφία. (BBC News)
*Διεθνής αναγνώριση του κράτους της Παλαιστίνης
** Το κοινοβούλιο της Σλοβενίας εγκρίνει πρόταση αναγνώρισης του Παλαιστινιακού κράτους. (''The Times of Israel'') 

**Επιστήμη και τεχνολογία**
*Το διαστημικό σκάφος Chang'e 6 της Εθνικής Διαστημικής Υπηρεσίας της Κίνας απογειώνεται από την επιφάνεια της μακρινής πλευράς της Σελήνης μεταφέροντας δείγματα σεληνιακού εδάφους και πετρωμάτων πίσω στη Γη. (Reuters)

## 5 Ιουνίου
**Πόλεμος και επιθέσεις**
*Εμφύλιος πόλεμος του Σουδάν
**Οι Δυνάμεις Ταχείας Υποστήριξης εισβάλλουν στο χωριό Γουάντ αλ Νουρά στην πολιτεία Γκεζίρα του Σουδάν, και σφαγιάζουν περί τους 100 χωρικούς. (Sudan Tribune)
*Ένας Σύρος άνδρας πυροβολεί πολλές φορές εναντίον της πρεσβείας των ΗΠΑ στη Βηρυτό του Λιβάνου, και πυροβολείται από τις δυνάμεις ασφαλείας. (Reuters)
*Οι Ηνωμένες Πολιτείες και η Νότια Κορέα συμμετέχουν στην πρώτη άσκηση βομβαρδισμών ακριβείας έπειτα από 7 χρόνια πάνω από την Κορεατική Χερσόνησο, καθώς οι εντάσεις αυξάνονται μετά την αποστολή από τη Βόρεια Κορέα μπαλονιών γεμάτων με σκουπίδια στη Νότια Κορέα. (CNN) (AP)

**Καταστροφές και δυστυχήματα**
*Τέσσερις άνθρωποι σκοτώνονται και περισσότεροι από 20 άλλοι τραυματίζονται όταν επιβατική αμαξοστοιχία συγκρούεται με εμπορική αμαξοστοιχία στο Παρντουμπίτσε της Τσεχικής Δημοκρατίας.

**Υγεία και περιβάλλον**
*Ο Παγκόσμιος Οργανισμός Υγείας επιβεβαιώνει ότι ένα άτομο στο Μεξικό πέθανε από τον H5N2 της γρίπης των πτηνών. (Reuters)

**Επιστήμη και τεχνολογία**
*Η κάψουλα Starliner της Boeing εκτοξεύει την πρώτη πτήση με πλήρωμα αστροναύτη στο διάστημα προς τον Διεθνή Διαστημικό Σταθμό έπειτα από αρκετές καθυστερήσεις στον Διαστημικό Σταθμό Ακρωτηρίου Κανάβεραλ στη Φλόριντα των ΗΠΑ. (ABC News)
*Ο Ρώσος κοσμοναύτης Όλεγκ Κονονένκο γίνεται ο ο πρώτος άνθρωπος που περνά 1.000 ημέρες στο διάστημα. (AP)

## 6 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον 40 Παλαιστίνιοι, συμπεριλαμβανομένων 14 παιδιών, σκοτώνονται και περισσότεροι από άλλοι 70 τραυματίζονται έπειτα από ισραηλινό αεροπορικό βομβαρδισμό σε σχολείο των Ηνωμένων Εθνών που στέγαζε πρόσφυγες στη Γάζα.(Al Jazeera)

**Καταστροφές και δυστυχήματα**
* Μια χιονοθύελλα στα Ιμαλάια σκοτώνει εννέα Ινδούς πεζοπόρους. (Reuters)
*Περισσότεροι από 100 άνθρωποι τραυματίστηκαν και ένας πέθανε μετά από σύγκρουση δύο τραμ στο Κεμέροβο της Ρωσίας. (The Moscow Times)
*Τουλάχιστον έξι άνθρωποι, μεταξύ των οποίων πολλά παιδιά, πνίγονται μετά την πτώση σχολικού λεωφορείου στον ποταμό Ορόντη κοντά στο Νταρκούς της Συρίας. (Asharq Al-Awsat)

**Πολιτική και εκλογές**
*Ευρωεκλογές 2024
**Ξεκινούν οι εκλογές για το Ευρωπαϊκό Κοινοβούλιο και θα διαρκέσουν έως τις 9 Ιουνίου, με τις Κάτω Χώρες και την Εσθονία να ψηφίζουν σήμερα. Πρόκειται για τις πρώτες εκλογές του Ευρωπαϊκού Κοινοβουλίου μετά το Brexit. (Al Jazeera) (NOS)
*Η Ισπανία υποβάλλει αίτηση για να συμμετάσχει στην υπόθεση της Νότιας Αφρικής στο Διεθνές Δικαστήριο που κατηγορεί το Ισραήλ για γενοκτονία. (AP News)

## 7 Ιουνίου

**Πόλεμος και επιθέσεις**
*Πόλεμος Χαμάς-Ισραήλ
**Σύμβουλοι των Ηνωμένων Εθνών ανακοινώνουν ότι τα Ηνωμένα Έθνη προτίθενται να προσθέσουν τον ισραηλινό στρατό, τη Χαμάς και την Παλαιστινιακή Ισλαμική Τζιχάντ στον κατάλογο των χωρών και των ένοπλων ομάδων που βλάπτουν τα παιδιά στην επερχόμενη έκθεσή τους «Παιδιά και ένοπλες συγκρούσεις». (''The New York Times'') (Reuters)
*Σουδανικός εμφύλιος πόλεμος
**Μάχη του Χαρτούμ
***Τουλάχιστον 40 άνθρωποι σκοτώνονται και άλλοι 50 τραυματίζονται σε επίθεση των Δυνάμεων Ταχείας Υποστήριξης στην πόλη Ομντουρμάν του Σουδάν. (Al Jazeera)

**Νόμος και έγκλημα**
*Η Δανή πρωθυπουργός Μέτε Φρεντέρικσεν δέχεται επίθεση από έναν άνδρα, ο οποίος έκτοτε συνελήφθη, στην Κοπεγχάγη της Δανίας. (CNN)

## 8 Ιουνίου
**Πόλεμος και επιθέσεις**
*Πόλεμος Ισραήλ-Χαμάς
**Οι Ισραηλινές Δυνάμεις Άμυνας πραγματοποιούν αεροπορικές επιθέσεις στον προσφυγικό καταυλισμό Νουσεϊράτ στο κυβερνείο Ντέιρ αλ-Μπαλάχ στη Γάζα, διασώζοντας τέσσερις ομήρους που απήχθησαν από τη Χαμάς κατά τη διάρκεια της σφαγής στο Φεστιβάλ Μουσικής Ρέιμ στις 7 Οκτωβρίου, μεταξύ των οποίων και ο Νόα Αργκαμάνι. (CNN)
**Πολλοί Παλαιστίνιοι, συμπεριλαμβανομένων γυναικών και παιδιών, σκοτώνονται και τραυματίζονται κατά τη διάρκεια της επιδρομής, με Παλαιστίνιους αξιωματούχους να κάνουν λόγο για 236 νεκρούς και 400 τραυματίες, ενώ ισραηλινές πηγές κάνουν λόγο για λιγότερες από 100 απώλειες. Είναι άγνωστο πόσες απώλειες ήταν άμαχοι και πόσες στρατιωτικοί. (Reuters) (CNN)
* Τουλάχιστον 38 άνθρωποι σκοτώνονται σε νυχτερινή επίθεση στο Μπένι της Λαϊκής Δημοκρατίας του Κονγκό. Οι τοπικοί ηγέτες υποψιάζονται ότι οι Συμμαχικές Δημοκρατικές Δυνάμεις ευθύνονται για την επίθεση.  (Reuters)

**Καταστροφές και δυστυχήματα**
*Οι Γιατροί Χωρίς Σύνορα ανασύρουν 11 σορούς και διασώζουν δεκάδες μετανάστες στα ανοικτά των ακτών της Λιβύης. (Al Jazeera)

**Πολιτική και εκλογές**
*Ευρωεκλογές 2024
**Εκλογές για το Ευρωπαϊκό Κοινοβούλιο συνεχίζονται, με τη Σλοβακία, την Ιταλία, την Τσεχική Δημοκρατία, τη Λετονία και τη Μάλτα να ψηφίζουν σήμερα. (Al Jazeera)

**Αθλητισμός**
*Στο Ευρωπαϊκό Πρωτάθλημα Στίβου του 2024  στη Ρώμη, ο πρωταθλητής Ευρώπης Μίλτος Τεντόγλου διατηρεί τον τίτλο του στο μήκος κερδίζοντας το χρυσό μετάλλιο με νέο ατομικό ρεκόρ (8,65 μ). (tovima.gr)
*Στο Γαλλικό Όπεν του 2024 στο τένις η Πολωνή Ίγκα Σβιάτεκ κερδίζει τον τίτλο στο μονό  γυναικών επικρατώντας στον τελικό της Τζασμίνε Παολίνι από την Ιταλία με 6-2, 6-1 και γίνεται η τρίτη γυναίκα που κερδίζει τρεις συνεχόμενους τίτλους στην εποχή του Όπεν.(CNN)

## 9 Ιουνίου
**Καταστροφές και δυστυχήματα**
*Τουλάχιστον εννέα άνθρωποι σκοτώνονται και άλλοι 33 τραυματίζονται κοντά  στο Ρεασί του Κασμίρ, όταν λεωφορείο που μετέφερε ινδουιστές προσκυνητές πέφτει σε χαράδρα έπειτα από ύποπτη επίθεση με πυροβολισμούς. (Al Jazeera)

**Πολιτική και εκλογές**
*Πόλεμος Χαμάς-Ισραήλ
**Το μέλος του πολεμικού υπουργικού συμβουλίου υπουργός Μπένι Γκαντζ παραιτείται μετά την αποτυχία του πρωθυπουργού Μπενιαμίν Νετανιάχου να παρουσιάσει ένα μεταπολεμικό σχέδιο για τη Γάζα μέχρι την προαναγγελθείσα από τον Γκαντζ προθεσμία της 8ης Ιουνίου. Ο υπουργός Γκαντί Έιζενκοτ παραιτείται επίσης. (BBC News)
*Βελγικές ομοσπονδιακές εκλογές (2024)
**Εκτός από το Ευρωπαϊκό Κοινοβούλιο και τις περιφερειακές εκλογές, οι Βέλγοι προσέρχονται στις κάλπες για να ψηφίσουν 150 μέλη του Κοινοβουλίου των Αντιπροσώπων. (''The Guardian'')
*Βουλγαρικές βουλευτικές εκλογές (2024)
**Οι Βούλγαροι προσέρχονται στις κάλπες για 6η φορά σε τρία χρόνια για την εκλογή 240 μελών στο κοινοβούλιο. (DW)
*Ευρωεκλογές 2024
**Η τελευταία ημέρα των ευρωεκλογών πραγματοποιείται με ψηφοφορίες στην Αυστρία, Βέλγιο, Βουλγαρία, Κροατία, Κύπρο, Δανία, Φινλανδία, Γαλλία, Γερμανία,Ελλάδα, Ουγγαρία, Λιθουανία, Λουξεμβούργο, Πολωνία, Πορτογαλία, Ρουμανία, Σλοβενία, Ισπανία, Σουηδία, καθώς και για δεύτερη ημέρα στην Ιταλία. (AP)
*Γαλλικές βουλευτικές εκλογές (2024)
**Μετά τις μεγάλες απώλειες του κόμματός του στις ευρωεκλογές, ο πρόεδρος Εμανουέλ Μακρόν διαλύει την Εθνοσυνέλευση και προκηρύσσει πρόωρες εκλογές για τις 30 Ιουνίου και τις 7 Ιουλίου (Reuters).
*Ινδικές γενικές εκλογές (2024)
**Ο Ναρέντρα Μόντι ορκίζεται για την τρίτη του θητεία ως πρωθυπουργός της Ινδίας.(Al Jazeera)
*Μεξικάνικες γενικές εκλογές (2024)
**Το κυβερνών κόμμα  του Μεξικό Morena κερδίζει υπερπλειοψηφία στη Βουλή των Αντιπροσώπων, αλλά όχι στη Γερουσία, υπολειπόμενο της πλειοψηφίας των δύο τρίτων που απαιτείται για την αλλαγή του Συντάγματος. (Reuters)
*Γενικές εκλογές στον Άγιο Μαρίνο (2024)
**Οι πολίτες στον Άγιο Μαρίνο προσέρχονται στις κάλπες για την εκλογή του Μεγάλου και Γενικού Συμβουλίου.
(Libertas)
*Βουλευτικές εκλογές στη Νότια Οσετία (2024)
**Βουλευτικές εκλογές διεξάγονται στην αποσχισθείσα Νότια Οσετία. (Anadolu Ajansi)
*Ελβετικά δημοψηφίσματα του 2024
**Οι ψηφοφόροι στην Ελβετία απορρίπτουν τα όρια των δαπανών για την υγειονομική περίθαλψη και μια πρωτοβουλία κατά του υποχρεωτικού εμβολιασμού, ενώ εγκρίνουν την πρωτοβουλία ενός νέου νόμου για την ηλεκτρική ενέργεια. (Swissinfo)

**Νόμος και έγκλημα**
*Οι ψηφοφόροι στη Σλοβενία εγκρίνουν τη φαρμακευτική κάνναβη για ιατρική και ψυχαγωγική χρήση από ενήλικα άτομα. (STA)

**Αθλητισμός**
*Γαλλικό Όπεν 2024
**Στο τένις, ο Κάρλος Αλκαράθ κατακτά τον τίτλο του μονού ανδρών στο Γαλλικό Όπεν μετά τη νίκη του επί του Αλεξάντερ Ζβέρεφ στον τελικό, κερδίζοντας τον τρίτο του τίτλο στο Γκραν Σλαμ. (AP)

## 10 Ιουνίου
**Καταστροφές και δυστυχήματα**
*Ένα αεροσκάφος που μεταφέρει τον αντιπρόεδρο του Μαλάουι Σάουλος Τσιλίμα και εννέα άλλους αγνοείται ενώ πετούσε από το Λιλόνγκουε προς την Εμζούζου. (BBC News)
*Σαράντα εννέα μετανάστες, κυρίως από την Αιθιοπία και τη Σομαλία, σκοτώνονται και 140 αγνοούνται μετά την ανατροπή του σκάφους τους στα ανοικτά των ακτών της Υεμένης. (Al Jazeera)

**Πολιτική και εκλογές**
*Πόλεμος Χαμάς-Ισραήλ
Το Συμβούλιο Ασφαλείας των Ηνωμένων Εθνών ψηφίζει με 14-0, με αποχή της Ρωσίας, υπέρ της πρότασης κατάπαυσης του πυρός που περιέγραψε ο πρόεδρος των ΗΠΑ Τζο Μπάιντεν.(Reuters)
*Βελγικές ομοσπονδιακές εκλογές (2024)
**Η Νέα Φλαμανδική Συμμαχία κερδίζει το μεγαλύτερο ποσοστό ψήφων στις ομοσπονδιακές εκλογές, ακολουθούμενη από το Vlaams Belang και το Μεταρρυθμιστικό Κίνημα. (VRT)
**Ο Βέλγος πρωθυπουργός Αλεξάντερ Ντε Κρου παραιτείται μετά την ήττα του κόμματός του (Ανοιχτοί Φλαμανδοί Φιλελεύθεροι και Δημοκράτες) από κεντροδεξιά και συντηρητικά κόμματα. (Al Jazeera)
**Μετά την παραίτηση του Ντε Κρου, αρχίζουν οι συνομιλίες για το σχηματισμό κυβέρνησης.(Al Jazeera)
*Βουλγαρικές βουλευτικές εκλογές (2024)
**Κανένα κόμμα δεν επιτυγχάνει πλειοψηφία στη Βουλγαρική Εθνοσυνέλευση, με το GERB να επιτυγχάνει πλειοψηφία εδρών. (Euronews)

**Επιστήμη και τεχνολογία**
*Η Apple διεξάγει την Παγκόσμια Διάσκεψη Δημιουργών για το 2024 στο Κουπερτίνο της Καλιφόρνια των ΗΠΑ, παρουσιάζοντας τα Apple Intelligence, iOS 18, iPadOS 18, MacOS Sequoia και άλλα. (Reuters)

## 11 Ιουνίου
**Πόλεμος και επιθέσεις**
*Εμφύλιος πόλεμος του Σουδάν
**Ο Διεθνής Οργανισμός Μετανάστευσης αναφέρει ότι περισσότεροι από 10 εκατομμύρια άνθρωποι έχουν πλέον εκτοπιστεί από τον πόλεμο στο Σουδάν, συμπεριλαμβανομένου περίπου του ενός τρίτου του πληθυσμού της πρωτεύουσας Χαρτούμ, καθιστώντας την κρίση αυτή τη χειρότερη κρίση εκτοπισμού στον κόσμο. (Al Jazeera)

**Καταστροφές και δυστυχήματα**
*Βρίσκονται τα συντρίμμια αεροσκάφους που εξαφανίστηκε χθες στο Μαλάουι εν μέσω κακοκαιρίας. Και οι δέκα επιβαίνοντες, μεταξύ των οποίων και ο αντιπρόεδρος της χώρας Σάουλος Τσιλίμα, επιβεβαιώνεται ότι είναι νεκροί. (Reuters)
*Ένα ρωσικό Sukhoi Su-34 συντρίβεται κατά τη διάρκεια άσκησης ρουτίνας στη Βόρεια Οσετία-Αλάνια της Ρωσίας, με αποτέλεσμα να σκοτωθούν όλοι οι επιβαίνοντες. (Reuters)

**Νόμος και έγκλημα** 
*Ο Χάντερ Μπάιντεν, γιος του προέδρου των ΗΠΑ Τζο Μπάιντεν, καταδικάζεται σε ομοσπονδιακό δικαστήριο του Ντέλαγουερ για τρεις κατηγορίες κακουργήματος για κατοχή πυροβόλου όπλου υπό την επήρεια ναρκωτικών ουσιών. (NBC News)
*Ο  δήμαρχος του Λίμερικ Τζον Μοράν γίνεται ο πρώτος άμεσα εκλεγμένος δήμαρχος στη Δημοκρατία της Ιρλανδίας. (Limerick.ie)

## 12 Ιουνίου
**Πόλεμος και επιθέσεις**
*Κρίση στην Ερυθρά Θάλασσα
**Οι Χούθι πλήττουν το ελληνόκτητο υπό λιβεριανή σημαία φορτηγό πλοίο *Tutor* με ένα μη επανδρωμένο όχημα επιφανείας, προκαλώντας την εισροή νερού στο πλοίο. (Reuters)
**Τα Ηνωμένα Έθνη έχουν προσθέσει τις Σουδανικές Ένοπλες Δυνάμεις και τις Δυνάμεις Ταχείας Υποστήριξης στον κατάλογο των παραβατών για παραβίαση των δικαιωμάτων των παιδιών μαζί με τις Ισραηλινές Δυνάμεις Άμυνας, τη Χαμάς και την Παλαιστινιακή Ισλαμική Τζιχάντ.(BBC)
*Σύγκρουση Ναγκόρνο-Καραμπάχ
**Οι Ρώσοι ειρηνευτές ολοκλήρωσαν την αποχώρησή τους από την περιοχή του Ναγκόρνο-Καραμπάχ.(Moscow times)

**Τέχνες και πολιτισμός**
*Η Βασιλική Καναδική Γεωγραφική Εταιρεία ανακοινώνει ότι μια ομάδα υπό καναδική ηγεσία βρήκε το ναυάγιο του *[[Quest (πλοίο)|Quest]]*, του πλοίου πολικής εξερεύνησης της αποστολής του Σάκλετον. (Reuters)
*Το Ελληνικό Υπουργείο Πολιτισμού ανακοινώνει την ανακάλυψη μιας μεγάλης μινωικής αρχιτεκτονικής κατασκευής της Εποχής του Χαλκού που χρησιμοποιήθηκε μεταξύ 2000-1700 π.Χ. στο εργοτάξιο του αεροδρομίου Καστελίου στην Κρήτη. (AP) 

**Καταστροφές και δυστυχήματα**
* Τουλάχιστον 49 άνθρωποι σκοτώνονται σε πυρκαγιά σε κτίριο που στεγάζει ξένους εργάτες στο Μανγκάφ του Κουβέιτ.(Reuters)
* Τουλάχιστον 86 άνθρωποι σκοτώνονται μετά την ανατροπή σκάφους που μετέφερε 271 επιβάτες σε ποταμό κοντά στην Κινσάσα, στη Λαϊκή Δημοκρατία του Κονγκό. (AP)

**Πολιτική και εκλογές**
*Ο Γάλλος πρόεδρος Εμανουέλ Μακρόν αναστέλλει την εκλογική μεταρρύθμιση στη Νέα Καληδονία έπειτα από ταραχές. (Reuters)

**Επιστήμη και τεχνολογία**
* Η Αρμενία γίνεται η 43η χώρα που υπογράφει τις Συνθήκες Άρτεμις συμμετέχοντας στις προσπάθειες των οποίων ηγούνται οι ΗΠΑ για εξερεύνηση της σελήνης. (Space News)

## 13 Ιουνίου
**Πόλεμος και επιθέσεις**
*Ρωσική εισβολή στην Ουκρανία
**Οι ηγέτες του G7 συμφωνούν να δανείσουν στην Ουκρανία 50 δισεκατομμύρια δολάρια ΗΠΑ και να χρησιμοποιήσουν τους τόκους από τα δεσμευμένα περιουσιακά στοιχεία της Ρωσίας στην κεντρική τράπεζα ως εγγύηση για το δάνειο. (AP)
*Ύποπτοι ισλαμιστές αντάρτες σκοτώνουν πάνω από 20 άτομα στο χωριό Μαγικένγκο στο Βόρειο Κίβου στη Λαϊκή Δημοκρατία του Κονγκό. (Times of India)

**Καταστροφές και δυστυχήματα**
*Ο γενικός γραμματέας της συνομοσπονδίας ανθρακωρύχων στο Μάλι ανακοινώνει ότι τουλάχιστον 22 ανθρακωρύχοι έχασαν τη ζωή τους στο νότιο Μάλι πριν από πέντε ημέρες, μετά την κατάρρευση μιας σήραγγας ορυχείου. (Reuters)

**Υγεία και περιβάλλον**
*Ένας καύσωνας αναγκάζει τις αρχές της Ελλάδας να κλείσουν την Ακρόπολη για επισκέψεις κατά τη διάρκεια του απογεύματος. (AP)

**Νόμος και έγκλημα**
*Το Ευρωπαϊκό Δικαστήριο επιβάλλει πρόστιμο στην Ουγγαρία ύψους 200 εκατομμύρια ευρώ και επιβάλλει ποινή 1 εκατομμυρίου ευρώ ημερησίως για τη μη τήρηση της μεταναστευτικής πολιτικής και πολιτικής ασύλου της Ευρωπαϊκής Ένωσης και για την παράνομη απέλαση μεταναστών. (Al Jazeera)

## 14 Ιουνίου
**Πόλεμος και επιθέσεις**
*Ρωσο-Ουκρανικός πόλεμος
**Ο πρόεδρος της Ρωσίας Βλαντιμίρ Πούτιν ανακοινώνει ότι είναι έτοιμος για κατάπαυση του πυρός εάν η Ουκρανία αποσυρθεί από τα εδάφη που διεκδικεί η Ρωσία, συμπεριλαμβανομένων των απελευθερωμένων περιοχών, και σταματήσει την προσχώρηση στο ΝΑΤΟ. Ωστόσο, η Ουκρανία απορρίπτει την προσφορά. (AP)
*Σουδανικός εμφύλιος πόλεμος
**Οι Σουδανικές Ένοπλες Δυνάμεις σκοτώνουν τον Αλί Γιακούμπ Γκιμπρίλ, διοικητή των Δυνάμεων Ταχείας Υποστήριξης στο Νταρφούρ του Σουδάν. (''Sudan Tribune'')

**Καταστροφές και δυστυχήματα**
*Τουλάχιστον έξι άνθρωποι σκοτώνονται και περισσότεροι από 1.000 τουρίστες αποκλείονται από τις έντονες βροχοπτώσεις και τις κατολισθήσεις στο κρατίδιο Σικκίμ της Ινδίας. (Reuters)

**Υγεία και περιβάλλον**
*Ο Παγκόσμιος Οργανισμός Υγείας επιβεβαιώνει επίσημα ένα ανθρώπινο κρούσμα του ιού της γρίπης H9N2 σε ένα παιδί στην πολιτεία Δυτική Βεγγάλη της Ινδίας. (''Business Insider'')

**Πολιτική και εκλογές**
*Νοτιαφρικανικές γενικές εκλογές (2024)
** Ο Σίριλ Ραμαφόζα επανεκλέγεται για δεύτερη θητεία ως πρόεδρος της Νότιας Αφρικής. (Reuters)

## 15 Ιουνίου
**Πόλεμος και επιθέσεις**
*Ρωσική εισβολή στην Ουκρανία
**Οι παγκόσμιοι ηγέτες συναντώνται στο Θέρετρο Μπίργκενστοκ στην Ελβετία για να προωθήσουν την ουκρανική ειρηνευτική διαδικασία. (''The Guardian'')

**Καταστροφές και δυστυχήματα**
*Ένας Ολλανδός τουρίστας βρίσκεται νεκρός και άλλοι τρεις τουρίστες αγνοούνται σε διαφορετικά ελληνικά νησιά. (AP)

**Πολιτική και εκλογές**
*Γαλλικές βουλευτικές εκλογές (2024)
**Πάνω από 600.000 άνθρωποι διαδηλώνουν σε πόλεις της Γαλλίας για να διαμαρτυρηθούν κατά του ακροδεξιού Εθνικού Συναγερμού. (Reuters)
*Η πρόεδρος της Ονδούρας Σιομάρα Κάστρο ανακοινώνει νέα μέτρα για τη μείωση της δραστηριότητας των συμμοριών στην Ονδούρα, συμπεριλαμβανομένης της κατασκευής μιας "τεράστιας φυλακής" χωρητικότητας 20.000 ατόμων και με σχέδια για τον χαρακτηρισμό των μελών των συμμοριών ως τρομοκρατών. (Al Jazeera)

## 16 Ιουνίου
**Πόλεμος και επιθέσεις**
*Ρωσική εισβολή στην Ουκρανία
**Η διήμερη Παγκόσμια Σύνοδος Κορυφής για την Ειρήνη, αφιερωμένη στη συζήτηση της "Ειρηνευτικής Φόρμουλας για την Ουκρανία", ολοκληρώνεται στο θέρετρο Μπίργκενστοκ στην Ελβετία. (CNN)
*Προσωρινά κρατούμενοι με φερόμενες διασυνδέσεις με το Ισλαμικό Κράτος παίρνουν ομήρους δύο υπαλλήλους σε ένα κέντρο προφυλάκισης στο Ροστόφ επί του Ντον της Ρωσίας. Η Ρωσική εθνοφρουρά εισβάλλει στο κέντρο, σκοτώνοντας και τους έξι δράστες που κρατούσαν ομήρους. (''The Washington Post'') (AP)

**Τέχνες και πολιτισμός**
*77α Βραβεία Τόνι
**Στα Βραβεία Τόνι του 2024, το *[[Stereophonic (θεατρικό έργο)|Stereophonic]]* κερδίζει το καλύτερο θεατρικό έργο και το *[[The Outsiders (μιούζικαλ)|The Outsiders]]* κερδίζει στην κατηγορία καλύτερο μιούζικαλ. (CBS News)

**Καταστροφές και δυστυχήματα**
*Τουλάχιστον έξι άνθρωποι σκοτώνονται σε κατολίσθηση που προκλήθηκε από έντονες βροχοπτώσεις και έπληξε αυτοκινητόδρομο στο Μπάνιος του κεντρικού Εκουαδόρ, ενώ άλλοι 30 άνθρωποι αναφέρθηκαν ως αγνοούμενοι. (AP)
* Τουλάχιστον 19 Ιορδανοί και Ιρανοί προσκυνητές σκοτώνονται κατά τη διάρκεια του Χατζ στη Σαουδική Αραβία, ενώ τουλάχιστον 14 πεθαίνουν από θερμοπληξία. (''Barron's'')

**Πολιτική και εκλογές**
*Δημοψηφίσματα του 2024 στο Λιχτενστάιν
**Οι πολίτες του Λιχτενστάιν ψηφίζουν με 53,7% θετικά σε δημοψήφισμα για την κατασκευή νέου κρατικού νοσοκομείου. (Liechtenstein Institut)

**Αθλητισμός**
*Παγκόσμιο Πρωτάθλημα αντοχής FIA 2024
**Ράλι 24 ωρών του Λε Μαν 2024
***Στους αγώνες αντοχής, η AF Corse Ferrari κερδίζει τον αγώνα 24 ωρών του Λε Μαν για δεύτερη συνεχή χρονιά με οδηγούς τους Αντόνιο Φουόκο, Μιγκέλ Μολίνα και Νίκλας Νίλσεν. (Ο αγώνας)
*Στο αμερικανικό ποδόσφαιρο, οι Birmingham Stallions νικούν τους San Antonio Brahmas και κερδίζουν το το πρώτο πρωτάθλημα UFL. Ο πασαδόρος των Stallions Έντριαν Μαρτίνες ανακηρύσσεται πολυτιμότερος παίκτης. (Fox Sports)

## 17 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Οκτώ Παλαιστίνιοι σκοτώνονται από πυρά του Ισραήλ ενώ περίμεναν εμπορικά φορτηγά στη Γάζα.(Reuters)

**Καταστροφές και δυστυχήματα**
* Δεκαπέντε άνθρωποι σκοτώνονται και αρκετοί άλλοι τραυματίζονται όταν μια εμπορική αμαξοστοιχία συγκρούεται με την επιβατική αμαξοστοιχία Kanchanjungha Express στην περιοχή Νταρτζίλινγκ στη Δυτική Βεγγάλη της Ινδίας.(Al Jazeera)
*Τουλάχιστον δέκα άνθρωποι σκοτώνονται μετά το ναυάγιο δύο σκαφών που μετέφεραν μετανάστες στα ανοικτά των νότιων ακτών της Ιταλίας, ενώ άλλοι 64 άνθρωποι αγνοούνται. (AP)
*Η Αίγυπτος ανακοινώνει ότι τουλάχιστον οκτώ Αιγύπτιοι προσκυνητές έχασαν τη ζωή τους κατά τη διάρκεια του Χατζ στη Σαουδική Αραβία. (Ahram)
*Επτά άνθρωποι σκοτώνονται εν μέσω σφοδρών βροχοπτώσεων σε ολόκληρο το Ελ Σαλβαδόρ. (AP)
*Έξι άνθρωποι, μεταξύ των οποίων τρία παιδιά, σκοτώνονται σε πυρκαγιά σε σπίτι στο Νιούναν της Τζόρτζια,  στις Ηνωμένες Πολιτείες, και άλλοι πέντε νοσηλεύονται. (ABC News)

**Πολιτική και εκλογές**
*Ο πρωθυπουργός του Ισραήλ Μπενιαμίν Νετανιάχου ανακοινώνει τη διάλυση του πολεμικού υπουργικού συμβουλίου έπειτα από την αποχώρηση του Κόμματος Ανθεκτικότητας του υπουργού Μπένι Γκαντζ (Reuters)

**Αθλητισμός**
*Τελικοί του NBA 2024
**Στο μπάσκετ, οι Boston Celtics νικούν τους Dallas Mavericks σε πέντε αγώνες στους τελικούς του ΝΒΑ, κατακτώντας το 18ο συνολικά πρωτάθλημα NBA.Οι Σέλτικς ξεπερνούν τους Λος Άντζελες Λέικερς και γίνονται η ομάδα με τα περισσότερα τα περισσότερα πρωταθλήματα ΝΒΑ.(NBC News)

## 18 Ιουνίου

**Επιχειρήσεις και οικονομία**
*Η Nvidia ξεπερνά τη Microsoft ως η πολυτιμότερη δημόσια εισηγμένη εταιρεία στον κόσμο, αφού η κεφαλαιοποίησή της ξεπερνά τα 3,34 τρισεκατομμύρια δολάρια ΗΠΑ. (NBC News)

**Καταστροφές και δυστυχήματα**
*Πάνω από 577 προσκυνητές από την Ιορδανία, την Αίγυπτο, την Τυνησία και την Ινδονησία επιβεβαιώνεται ότι πέθαναν από ασθένειες που σχετίζονται με τη ζέστη κατά τη διάρκεια του Χατζ στη Σαουδική Αραβία. (''The Jordan Times'') (CBS News) (Sharjah 24) (Bernama)
*Τουλάχιστον τέσσερις άνθρωποι σκοτώνονται και περισσότεροι από 120 άλλοι τραυματίζονται από σεισμό μεγέθους 5,0 βαθμών στο Κασμάρ του Ιράν. (''Iran International'')
*Εννέα άνθρωποι σκοτώνονται σε πυρκαγιά που προκαλείται από ηλεκτρικό βραχυκύκλωμα σε νοσοκομείο στο Ραστ του Ιράν. (AP)

**Διεθνείς σχέσεις**
*Ισραήλ και Κοσσυφοπέδιο συμφωνούν να επιτρέπουν στους πολίτες τους αμοιβαία ταξίδια χωρίς βίζα. (AP)

**Πολιτική και εκλογές**
*Η Γερουσία της Ταϊλάνδης ψηφίζει νομοσχέδιο για την ισότητα των γάμων που θα νομιμοποιήσει τους γάμους μεταξύ ομοφύλων στη χώρα, με το νομοσχέδιο να αναμένει τώρα τη βασιλική έγκριση. (CNN)

**Αθλητισμός**
*Η Ρίγκαν Σμιθ καταρρίπτει το Παγκόσμιο ρεκόρ στα 100 μέτρα ύπτιο στο προ-ολυμπιακό τουρνουά στην Ινδιανάπολη της Ιντιάνας, στις Ηνωμένες Πολιτείες. (Ολυμπιακοί Αγώνες)

## 19 Ιουνίου

**Πόλεμος και επιθέσεις**
*Ο γενικός γραμματέας της Χεζμπολάχ Χασάν Νασράλα απειλεί την Κύπρο αν επιτρέψει στο Ισραήλ να χρησιμοποιήσει τα αεροδρόμια και τις βάσεις της για στρατιωτικές ασκήσεις. (Reuters)

**Καταστροφές και δυστυχήματα**
*Τουλάχιστον 922 προσκυνητές έχουν επιβεβαιωθεί ότι πέθαναν από αίτια που σχετίζονται με τη ζέστη κατά τη διάρκεια του Χατζ στη Σαουδική Αραβία. (France 24)
*Τουλάχιστον εννέα άνθρωποι σκοτώνονται και άλλοι 46 τραυματίζονται από σειρά εκρήξεων σε στρατιωτική αποθήκη πυρομαχικών στη Ντζαμένα, πρωτεύουσα του  Τσαντ. (AP)
*Οι κατολισθήσεις που προκαλούνται από τις έντονες βροχοπτώσεις των μουσώνων στο Μπαγκλαντές και την Ινδία σκοτώνουν τουλάχιστον 15 άτομα, τραυματίζουν αρκετά άλλα και εκτοπίζουν εκατομμύρια ανθρώπους. (Al Jazeera)

**Διεθνείς σχέσεις**
*Ο Ρώσος πρόεδρος Βλαντιμίρ Πούτιν και ο ηγέτης της Βόρειας Κορέας Κιμ Γιονγκ Ουν υπογράφουν συμφωνία για την παροχή αμοιβαίας βοήθειας και υποστήριξης σε περίπτωση που κάποιο από τα δύο έθνη αντιμετωπίσει επίθεση. (AP)

**Νόμος και έγκλημα**
*Η Εθνοσυνέλευση του Τατζικιστάν εγκρίνει νομοσχέδιο που απαγορεύει τα "ξένα ενδύματα" και τους παιδικούς εορτασμούς για το Έιντ αλ Φιτρ και το Έιντ αλ Άντχα.(RFE/RL)

**Πολιτική και εκλογές**
*Το Κοινοβούλιο της Ιταλίας ψηφίζει νόμο που παρέχει μεγαλύτερη αυτονομία στις περιφέρειες της χώρας έπειτα από νυχτερινή συζήτηση. Το αντιπολιτευόμενο Δημοκρατικό Κόμμα και ο πρώην πρωθυπουργός Ματέο Ρέντσι εκφράζουν την αντίθεσή τους στο νομοσχέδιο, με τον τελευταίο να ξεκινάει εκστρατεία για την επιβολή δημοψηφίσματος.(Reuters)

## 20 Ιουνίου
**Τέχνες και πολιτισμός**
*Η Ισραηλινή Εφορεία Αρχαιοτήτων ανακοινώνει την ανακάλυψη ενός πλοίου ηλικίας 3.300 ετών και του φορτίου του, ένα από τα παλαιότερα γνωστά παραδείγματα πλοίου που πλέει μακριά από τη στεριά. Το πλοίο ανακαλύφθηκε πέρυσι από μια εταιρεία που έκανε γεώτρηση για φυσικό αέριο στα ανοικτά των ακτών του βόρειου Ισραήλ. (NBC News)

**Καταστροφές και δυστυχήματα**
*Τουλάχιστον 36 άνθρωποι σκοτώνονται και περισσότεροι από 60 άλλοι νοσηλεύονται έπειτα από την κατανάλωση μολυσμένου ποτού στην περιοχή Καλακουρίτσι στην Ταμίλ Ναντού της Ινδίας.(Reuters) (''New Indian Express'') 
*Τουλάχιστον δύο άνθρωποι σκοτώνονται και άλλοι εννέα τραυματίζονται όταν επιβατική αμαξοστοιχία συγκρούεται με τρένο σε δοκιμαστική διαδρομή κοντά στο Σαντιάγο της Χιλής. (AP)

**Διεθνείς σχέσεις**
*Ο απερχόμενος Ολλανδός πρωθυπουργός Μαρκ Ρούτε ανακοινώνεται ως ο επόμενος γενικός γραμματέας του NATO, με τη θητεία του να ξεκινά στις 2 Οκτωβρίου. (''Politico'')

**Επιστήμη και τεχνολογία**
* Οι ερευνητές ανακοινώνουν την ανακάλυψη του *[[Lokiceratops|Lokiceratops rangiformis]]*, ενός είδους δεινοσαύρου που πήρε το όνομά του από τον νορβηγικό θεό Λόκι, στη Βόρεια Αμερική. Τα ευρήματα δημοσιεύονται στο περιοδικό *PeerJ*. (ABC News)
*Η Διεθνής Ένωση για τη Διατήρηση της Φύσης ανακοινώνει ότι ο ιβηρικός λύγκας αναβαθμίστηκε από απειλούμενο σε ευάλωτο είδος για πρώτη φορά από το 1986, αφού η απογραφή του 2023 έδειξε πληθυσμό 2.021 ζώων. (BBC News)

## 21 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Στη Λωρίδα της Γάζας 25 άνθρωποι σκοτώνονται και άλλοι 50 τραυματίζονται από ισραηλινές οβίδες κοντά στο Μουγουάσι της Ράφα.(AP)

**Καταστροφές και δυστυχήματα** 
*Ο πρόεδρος της Τυνησίας Καΐς Σαγιέντ απολύει τον υπουργό Θρησκευτικών έπειτα από το θάνατο 49 Τυνήσιων κατά τη διάρκεια του φετινού προσκυνήματος Χατζ στη Σαουδική Αραβία. (Al Arabiya)
*Τουλάχιστον έξι άνθρωποι πεθαίνουν λόγω ασθένειας που σχετίζεται με τη ζέστη στη μητροπολιτική περιοχή του Φοίνιξ στην Αριζόνα, στις Ηνωμένες Πολιτείες, καθώς οι θερμοκρασίες φτάνουν τους 115 βαθμούς F (46 βαθμούς C).(AP)
*Τουλάχιστον 21 άνθρωποι σκοτώνονται από πλημμύρες στην περιοχή Μαραντί του Νίγηρα και στα προάστια της Νιαμέι έπειτα από ασυνήθιστα έντονες βροχοπτώσεις στην περιοχή. (AP)
*Τουλάχιστον 11 άνθρωποι σκοτώνονται από πυρκαγιές στην νοτιοανατολική Τουρκία. (ABC News)

**Διεθνείς σχέσεις**
*Διεύρυνση της Ευρωπαϊκής Ένωσης
** Τα κράτη μέλη της Ευρωπαϊκής Ένωσης συμφωνούν να αρχίσουν διαπραγματεύσεις για την προσχώρηση της Μολδαβίας και της Ουκρανίας στην ΕΕ την επόμενη εβδομάδα. (''The Independent'')
**Η πρόεδρος της Μολδαβίας Μάγια Σάντου υπογράφει το διάταγμα με το οποίο αρχίζουν οι διαπραγματεύσεις για την προσχώρηση της Μολδαβίας στην Ευρωπαϊκή Ένωση. Η Σάντου ανακοινώνει επίσης ότι η πρώτη διακυβερνητική διάσκεψη Μολδαβίας-ΕΕ θα πραγματοποιηθεί στις 25 Ιουνίου. (Anadolu Agency)
*Διεθνής αναγνώριση του Κράτους της Παλαιστίνης
** Η Αρμενία αναγνωρίζει επίσημα το Κράτος της Παλαιστίνης.(Reuters)

**Νόμος και έγκλημα** 
*Τρία άτομα σκοτώνονται και άλλα δέκα τραυματίζονται σε πυροβολισμούς σε παντοπωλείο στο Φορντάις του Άρκανσο στις Ηνωμένες Πολιτείες. Ο ύποπτος πυροβολείται και συλλαμβάνεται από την αστυνομία του Άρκανσο.(AP)

## 22 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον 42 Παλαιστίνιοι σκοτώνονται από αεροπορικές επιδρομές του Ισραήλ στη βόρεια Γάζα. (AP) (Reuters)
*Τουλάχιστον 23 άνθρωποι σκοτώνονται από παραστρατιωτικές ομάδες του CODECO στην Επαρχία Ιτούρι στη Λαϊκή Δημοκρατία του Κονγκό.(Reuters)

**Καταστροφές και δυστυχήματα**
*Ο απολογισμός των νεκρών από το περιστατικό με το χαλασμένο ποτόστην περιοχή Καλακουρίτσι, στην Ταμίλ Ναντού της Ινδίας, αυξάνεται σε 54.(Al Jazeera)
*Ο αριθμός των νεκρών από τις καταιγίδες και τις ισχυρές βροχοπτώσεις στο Ελ Σαλβαδόρ, τη Γουατεμάλα και την Ονδούρα αυξάνεται σε 30 άτομα, μεταξύ των οποίων τουλάχιστον έξι παιδιά. (Reuters)
*Τρεις άνθρωποι αγνοούνται ύστερα από καταιγίδες και κατολισθήσεις στη νοτιοανατολική Ελβετία. (Al Jazeera)

## 23 Ιουνίου
**Πόλεμος και επιθέσεις**
*Ρωσική εισβολή στην Ουκρανία
**Ουκρανικές δυνάμεις εξαπολύουν πυραυλικό βομβαρδισμό με ATACMS κατά πολιτικών υποδομών στη Σεβαστούπολη της Κριμαίας, με θραύσματα πυραύλου να πέφτουν σε παραλία, σκοτώνοντας πέντε άτομα (μεταξύ των οποίων δύο παιδιά) και τραυματίζοντας τουλάχιστον 153 άλλα, εκ των οποίων 27 παιδιά. Το υπουργείο Άμυνας της Ρωσίας δηλώνει ότι θεωρεί τις Ηνωμένες Πολιτείες υπεύθυνες για την επίθεση και υπόσχεται ότι θα υπάρξει απάντηση.(Reuters)
*Πόλεμος Χαμάς-Ισραήλ
**Οκτώ Παλαιστίνιοι σκοτώνονται σε αεροπορικές επιδρομές των IDF που έπληξαν ένα επαγγελματικό κολέγιο της UNRWA στη Γάζα, το οποίο χρησιμοποιούνταν για τη διανομή βοήθειας. (Reuters)
* Τουλάχιστον 16 άνθρωποι σκοτώνονται και άλλοι 13 τραυματίζονται στο Νταγκεστάν της Ρωσίας, όταν ένοπλοι ανοίγουν πυρ σε μια συναγωγή και μια Ορθόδοξη εκκλησία στο Ντερμπέντ και σε ένα φυλάκιο της τροχαίας στην Μαχάτσκαλα. (Al Arabiya) (RBK)

**Καταστροφές και δυστυχήματα**
*Ο υπουργός Υγείας της Σαουδικής Αραβίας ανακοινώνει ότι 1.301 άνθρωποι έχουν επιβεβαιωθεί ότι πέθαναν κατά τη διάρκεια του φετινού προσκυνήματος Χατζ. (Al Arabiya)

**Πολιτική και εκλογές**
*Πόλεμος Χαμάς-Ισραήλ
**Πάνω από 150.000 Ισραηλινοί διαδηλώνουν στο Τελ Αβίβ για να διαμαρτυρηθούν κατά του πρωθυπουργού Μπενιαμίν Νετανιάχου και της κυβέρνησής του, ζητώντας τη διεξαγωγή νέων εκλογών, την επιστροφή των ομήρων και κατάπαυση του πυρός. (Al Jazeera)
*Στα επίσημα γενέθλια του Μεγάλου Δούκα, ο Ερρίκος, Μέγας Δούκας του Λουξεμβούργου ανακοινώνει ότι ο γιος και διάδοχός του Γκιγιόμ θα αναλάβει τα βασιλικά καθήκοντα από τον Οκτώβριο, ως προετοιμασία για την ενδεχόμενη παραίτηση του Ανρί. (''Luxembourg Times'')

## 24 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Έντεκα Παλαιστίνιοι σκοτώνονται σε ισραηλινή επίθεση σε σχολείο.  Ισραηλινές αεροπορικές επιδρομές λαμβάνουν χώρα στον καταυλισμό προσφύγων Αλ Σάτι, Μπενί Σουχάιλα και Γάζα (πόλη).(Reuters)
**Ο Ισραηλινός πρωθυπουργός Μπενιαμίν Νετανιάχου απορρίπτει την υποστηριζόμενη από τις ΗΠΑ πρόταση για κατάπαυση του πυρός για τον πόλεμο στη Γάζα, δεσμευόμενος αντ' αυτού για τη συνέχιση του πολέμου και "τον στόχο της εξάλειψης της Χαμάς".(TIME) 
*Ρωσική εισβολή στην Ουκρανία
**Τουλάχιστον τέσσερα άτομα σκοτώνονται και άλλα 40 τραυματίζονται όταν ρωσικά Iskander-M βαλλιστικοί πύραυλοι χτύπησαν το Pokrovsk στην Περιφέρεια Ντονέτσκ, Ουκρανία. (''The Kyiv Independent'') (Reuters)
* Ο αριθμός των νεκρών από την επίθεση σε συναγωγή και Ορθόδοξη εκκλησία στο Ντερμπέντ και τη Μαχατσκάλα του Νταγκεστάν της Ρωσίας, χθες, αυξάνεται σε 20, ενώ άλλοι 46 τραυματίστηκαν. (Reuters)

**Καταστροφές και δυστυχήματα**
*Είκοσι δύο άνθρωποι σκοτώνονται και άλλοι δύο τραυματίζονται από πυρκαγιά σε εργοστάσιο μπαταριών λιθίου στη Χουασιόνγκ της Νότιας Κορέας.(Reuters)
(Reuters)
*Οκτώ άτομα πεθαίνουν από πυρκαγιά σε γραφείο ενός κτηρίου στη Μόσχα.
(BBC News)

**Αθλητισμός**
*Στο χόκεϊ επί πάγου, οι Florida Panthers επικρατούν των Edmonton Oilers σε 7 παιχνίδια και κερδίζουν το Στάνλεϊ Καπ.  Είναι το πρώτο Στάνλεϊ Καπ στην ιστορία του franchise. (''The Washington Post'')

## 25 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Σε ισραηλινές αεροπορικές επιδρομές σκοτώνονται τουλάχιστον 24 άτομα στην πόλη της Γάζας, μεταξύ των οποίων δέκα μέλη της οικογένειας του πολιτικού αρχηγού της Χαμάς, Ισμαήλ Χανίγια. (Reuters) (Al Jazeera) 
* Το Ευρωπαϊκό Δικαστήριο Ανθρωπίνων Δικαιωμάτων κρίνει ομόφωνα τη Ρωσία ένοχη για συστηματικές παραβιάσεις των ανθρωπίνων δικαιωμάτων στη χερσόνησο της Κριμαίας. (Al Jazeera)
**Η Ρωσία και η Ουκρανία επιστρέφουν από 90 αιχμαλώτους πολέμου σε μια ανταλλαγή αιχμαλώτων με τη μεσολάβηση των Ηνωμένων Αραβικών Εμιράτων. (Reuters)

**Διεθνείς σχέσεις**
*Διεύρυνση της Ευρωπαϊκής Ένωσης
**Η Ευρωπαϊκή Ένωση ξεκινά επίσημα ενταξιακές διαπραγματεύσεις με την Ουκρανία και τη Μολδαβία. (''Barron's'')
*Η Κοινοβουλευτική Συνέλευση του Συμβουλίου της Ευρώπης εκλέγει τον πρώην πρόεδρο της Ελβετίας Αλέν Μπερσέ ως νέο Γενικό Γραμματέα του Συμβουλίου, διαδεχόμενος την Μαρίγια Πεϊτσίνοβιτς Μπούριτς.(Politico)

**Νόμος και έγκλημα**
*Ένας ένοπλος σκοτώνει πέντε άτομα, τραυματίζει σοβαρά ένα κορίτσι στο Βόρειο Λας Βέγκας της Νεβάδα και στη συνέχεια τον εαυτό του όταν έρχεται αντιμέτωπος με την αστυνομία την επόμενη ημέρα. (Reuters)
* Ο ιδρυτής των WikiLeaks, Τζούλιαν Ασάνζ, αφήνεται ελεύθερος έπειτα από συμφωνία με τις Ηνωμένες Πολιτείες, η οποία καταλήγει στο ότι ο Ασάνζ δηλώνει ένοχος για κατηγορίες σχετικές με κατασκοπεία.(Reuters)

**Πολιτική και εκλογές**
*Χιλιάδες διαδηλωτές κατά της φορολόγησης επιτίθενται στο κτίριο του Κοινοβουλίου της Κένυας στο Ναϊρόμπι, καθώς αρχίζουν ταραχές μετά την έγκριση του νομοσχεδίου για τα δημοσιονομικά. Το τελετουργικό σκήπτρο κλέβεται επίσης από τους διαδηλωτές. Δέκα άνθρωποι σκοτώνονται και περισσότερα από 50 άλλα τραυματίζονται, καθώς η αστυνομία ανοίγει πυρ κατά των διαδηλωτών. (Al Jazeera)(BBC News)

**Επιστήμη και τεχνολογία**
*Η σεληνιακή εξερευνητική αποστολή Chang'e 6 επιστρέφει με επιτυχία στη Γη μετά τη συλλογή δειγμάτων πετρωμάτων και σεληνιακού εδάφους από την μακρινή πλευρά του φεγγαριού.(AP)

## 26 Ιουνίου
**Πόλεμος και επιθέσεις**
*Πόλεμος Χαμάς-Ισραήλ
**Σε αεροπορική επιδρομή του Ισραήλ σε σπίτι στην Μπεΐτ Λαχίγια στη Βόρεια Γάζα σκοτώνονται τουλάχιστον 15 Παλαιστίνιοι. (Al Jazeera)
*Απόπειρα πραξικοπήματος στη Βολιβία το 2024
**Ο Λουίς Άρσε κατηγορεί τον στρατιωτικό στρατηγό Χουάν Χοσέ Σουνίγκα ότι σχεδιάζει πραξικόπημα. Ο Λουίς Άρσε καλεί σε γενική απεργία και αποκλεισμό δρόμων για να αποτρέψει το πραξικόπημα. Η απόπειρα πραξικοπήματος αποτυγχάνει.(Reuters)(AP) 
**Ο στρατηγός Χουάν Χοσέ Σουνίγκα συλλαμβάνεται μετά την αποτυχημένη απόπειρα πραξικοπήματος. (Reuters)
*Το υπουργείο Άμυνας του Νίγηρα ανακοινώνει τριήμερο εθνικό πένθος μετά την προχθεσινή ενέδρα των δυνάμεων ασφαλείας κοντά στο χωριό Τασιά στην περιοχή Τιλαμπερί, κατά την οποία σκοτώθηκαν τουλάχιστον 20 στρατιώτες και ένας πολίτης και τραυματίστηκαν αρκετοί άλλοι. (Al Jazeera)

**Καταστροφές και δυστυχήματα**
* Είκοσι άνθρωποι σκοτώνονται έπειτα από δύο ημέρες σφοδρών βροχοπτώσεων στο Νεπάλ.(Reuters)

**Νόμος και έγκλημα**
*Ο πρώην πρόεδρος της Ονδούρας Χουάν Ορλάντο Ερνάντες καταδικάζεται από αμερικανικό ομοσπονδιακό δικαστήριο σε 45 χρόνια φυλάκισης και σε πρόστιμο 8 εκατομμυρίων δολαρίων για αδικήματα διακίνησης ναρκωτικών και πυροβόλων όπλων.(CNN) (Reuters)

**Πολιτική και εκλογές**
*Ο πρόεδρος της Κένυας Γουίλιαμ Ρούτο αποσύρει το αμφιλεγόμενο οικονομικό νομοσχέδιο μετά την επίθεση στο Κοινοβούλιο της Κένυας από την οποία σκοτώνονται πολλοί άνθρωποι.(Reuters)
*Ο απερχόμενος πρωθυπουργός των Κάτω Χωρών Μαρκ Ρούτε επιλέγεται επίσημα ως ο επόμενος Γενικός Γραμματέας του ΝΑΤΟ.(CNN)

## 27 Ιουνίου
**Καταστροφές και δυστυχήματα** 
* Τουλάχιστον 568 άνθρωποι πέθαναν από ασθένειες που σχετίζονται με τη ζέστη λόγω των ακραίων θερμοκρασιών και της υγρασίας στο νότιο Πακιστάν. (''The Independent'') (BBC News)
*Επτά άνθρωποι σκοτώνονται και άλλοι πέντε τραυματίζονται όταν τρένο συγκρούεται με λεωφορείο κοντά στο Νοβέ Ζάμκι της Σλοβακίας.(AP)
*Τρεις άνθρωποι σκοτώνονται και άλλοι 40 τραυματίζονται σε εκτροχιασμό τρένου εν μέσω σφοδρών βροχοπτώσεων στο Κόμι της Ρωσίας. (AP)

**Νόμος και έγκλημα**
* Ο πρόεδρος της Ουκρανίας Βολοντίμιρ Ζελένσκι υπογράφει νόμο για την καθιέρωση της αγγλικής ως επίσημης γλώσσας διεθνούς επικοινωνίας στην Ουκρανία.
(Euronews)

**Πολιτική και εκλογές**
*Χιλιάδες άνθρωποι διαδηλώνουν σε πόλεις της Κένυας, ζητώντας την απομάκρυνση του προέδρου Γουίλιαμ Ρούτο.(Al Jazeera)
*Οι ηγέτες των κρατών μελών της Ευρωπαϊκής Ένωσης συμφωνούν να διορίσουν την Ούρσουλα φον ντερ Λάιεν ως πρόεδρο της Ευρωπαϊκής Επιτροπής και την Εσθονό πρωθυπουργό Κάγια Κάλας ως την επόμενο Ύπατο Εκπρόσωπο της Ένωσης για θέματα Εξωτερικής Πολιτικής και Πολιτικής Ασφάλειας, και εκλέγουν τον πρώην πρωθυπουργό της Πορτογαλίας Αντόνιο Κόστα ως τον επόμενο πρόεδρο του Ευρωπαϊκού Συμβουλίου.

## 28 Ιουνίου
**Πόλεμος και επιθέσεις**
*Ρωσική εισβολή στην Ουκρανία
**Τουλάχιστον ένα άτομο σκοτώνεται και άλλα δώδεκα τραυματίζονται όταν ένας ρωσικός πύραυλος πλήττει εννιαόροφο κτίριο κατοικιών στο Ντνίπρο της Ουκρανίας. (Reuters)

**Επιχειρήσεις και οικονομία**
*Η Βουλή των Αντιπροσώπων της Αργεντινής εγκρίνει μέτρα οικονομικής μεταρρύθμισης που προτείνει ο πρόεδρος Χαβιέρ Μιλέι, τα οποία περιλαμβάνουν επενδυτικά κίνητρα, την ιδιωτικοποίηση πολλών κρατικών φορέων και φορολογικές αναμορφώσεις. (Reuters)

**Καταστροφές και δυστυχήματα**
*Τέσσερις άνθρωποι σκοτώνονται και άλλοι εννέα τραυματίζονται όταν ένα μίνι βαν πέφτει πάνω σε ένα ινστιτούτο νυχιών στο Ντιρ Παρκ του Λονγκ Άιλαντ της Νέας Υόρκης των ΗΠΑ.(CBS News)
*Μια στέγη στο Διεθνές Αεροδρόμιο Ίντιρα Γκάντι στο Νέο Δελχί της Ινδίας, καταρρέει εν μέσω σφοδρών βροχοπτώσεων σκοτώνοντας ένα άτομο, τραυματίζοντας άλλα οκτώ και οδηγώντας στην ακύρωση ορισμένων εσωτερικών πτήσεων. (Reuters)

**Νόμος και έγκλημα**
*Μια μαζική δολοφονία στο Κόρπους Κρίστι του Τέξας στις ΗΠΑ σκοτώνει δύο άτομα, έναν 18χρονο και έναν 15χρονο και αφήνει άλλα τρία άτομα τραυματισμένα, μεταξύ των οποίων δύο 19χρονοι και ένας 20χρονος.(''Killeen Daily Herald'')  
*Στις Μαλδίβες η υπουργός Περιβάλλοντος Φατιμά Σάμνα Αλί Σαλίμ και άλλα τρία άτομα συλλαμβάνονται επειδή φέρονται να έκαναν μαύρη μαγεία στον πρόεδρο Μοχάμεντ Μουισού. (''Hindustan Times'')
*Ο Τζορτζ Αλβάρες, ο δράστης του δυστυχήματος του 2023 στο Μπράουνσβιλ του Τέξας των Ηνωμένων Πολιτειών, στο οποίο έχασαν τη ζωή τους οκτώ άνθρωποι και τραυματίστηκαν άλλοι δέκα, κρίνεται ένοχος για οκτώ κατηγορίες για ανθρωποκτονία από αμέλεια υπό κατάσταση μέθης και δέκα κατηγορίες για σωρεία επιθέσεων με φονικό όπλο και καταδικάζεται σε εξήντα χρόνια φυλάκισης.(CTV News)

**Πολιτική και εκλογές**
*Ιρανικές προεδρικές εκλογές (2024)
**Οι Ιρανοί ψηφίζουν σε πρόχειρες προεδρικές εκλογές μετά το θάνατο του προέδρου Εμπραήμ Ραΐσι από συντριβή ελικοπτέρου. (AP)
*Μογγολικές βουλευτικές εκλογές (2024)
**Οι Μογγόλοι ψηφίζουν για τα μέλη του Κρατικού Χουράλ. Πρόκειται για τις πρώτες εκλογές από τότε που το Χουράλ επεκτάθηκε σε 126 έδρες και οι πρώτες που χρησιμοποιούν παράλληλη ψηφοφορία.Το κυβερνών Λαϊκό Κόμμα της Μογγολίας χάνει την υπερπλειοψηφία του, αλλά διεκδικεί τη νίκη, διατηρώντας μια ισχνή απλή πλειοψηφία.(AP)

## 29 Ιουνίου
**Πόλεμος και επιθέσεις**
*Δεκαοκτώ άνθρωποι σκοτώνονται στην πολιτεία Μπόρνο, της Νιγηρίας, έπειτα από βομβιστικές επιθέσεις με στόχο μια γαμήλια τελετή, ένα νοσοκομείο και μια κηδεία. (CNN)
*Ρωσική εισβολή στην Ουκρανία
**Τουλάχιστον 12 άνθρωποι, ανάμεσά τους τέσσερα παιδιά, σκοτώνονται σε επιθέσεις της Ρωσίας στην Ουκρανία. (Al Jazeera)

**Καταστροφές και δυστυχήματα**
*Από κατολισθήσεις στο Νεπάλ σκοτώνονται εννέα άτομα, μεταξύ των οποίων και τρία παιδιά. (Reuters)
*Πέντε άνθρωποι σκοτώνονται σε πυρκαγιά που σημειώνεται σε κτίριο εστίας στην Μπαλασίχα στην περιφέρεια Μόσχας της Ρωσίας.(Reuters)

**Νόμος και έγκλημα** 
*Ένας άνδρας επιτίθεται εναντίον αστυνομικού που φρουρεί την πρεσβεία του Ισραήλ στο Βελιγράδι, πρωτεύουσα της Σερβίας, με βαλλίστρα πριν πυροβοληθεί και σκοτωθεί. Ο πρόεδρος της Σερβίας Αλεξάνταρ Βούτσιτς χαρακτηρίζει το περιστατικό τρομοκρατική επίθεση κατά της Σερβίας. (Reuters) 

**Πολιτική και εκλογές**
*Ιρανικές προεδρικές εκλογές (2024)
**Οι Σαΐντ Τζαλίλι και Μασούντ Πεζεσκιάν προκρίνονται στις ιρανικές προεδρικές επαναληπτικές εκλογές, εν μέσω ρεκόρ χαμηλής προσέλευσης ψηφοφόρων. (Reuters) (Al Jazeera)
*Μαυριτανικές προεδρικές εκλογές (2024)
**Οι ψηφοφόροι στη Μαυριτανία ψηφίζουν μεταξύ του εν ενεργεία Μοχάμεντ Ουλντ Γκαζουανί και έξι άλλων υποψηφίων για τον πρόεδρο, με τον Γκαζουανί να επανεκλέγεται από τον πρώτο γύρο.  (Reuters)

## 30 Ιουνίου
**Πόλεμος και επιθέσεις**
*Σουδανικός εμφύλιος πόλεμος
**Οι Δυνάμεις Ταχείας Υποστήριξης καταλαμβάνουν την πόλη Σίνγκα, πρωτεύουσα του κρατιδίου Σενάρ στο Σουδάν. (The National News)

**Καταστροφές και δυστυχήματα**
*Τέσσερις νεκροί και δύο αγνοούμενοι είναι ο απολογισμός κατολισθήσεων και πλημμυρών στην Βάλε Μάτζια της νότιας Ελβετίας. (Reuters)

**Πολιτική και εκλογές**
*Γαλλικές βουλευτικές εκλογές 2024
**Χιλιάδες αριστεροί διαδηλωτές συγκεντρώνονται σε πόλεις σε όλη τη Γαλλία για να διαμαρτυρηθούν για το προβάδισμα της Εθνικής Συσπείρωσης στις εκλογικές δημοσκοπήσεις, ενώ παράλληλα δείχνουν την υποστήριξή τους στην αριστερή συμμαχία Νέο Λαϊκό Μέτωπο.(France 24) 
**Γάλλοι πολίτες ψηφίζουν στον πρώτο γύρο των βουλευτικών εκλογών για την 17η Εθνοσυνέλευση της Πέμπτης Γαλλικής Δημοκρατίας. (AP)
*Η Βουλγαρική Ορθόδοξη Εκκλησία εκλέγει τον Μητροπολίτη Δανιήλ του Βίντιν, μέλος της φιλορωσικής παράταξης μεταξύ των ανώτερων κληρικών της εκκλησίας, ως Πατριάρχη πάσης Βουλγαρίας.(AP)

**Τέχνες και πολιτισμός**
* Η αμερικανική ταινία *[[Inside Out 2]]* ξεπερνά το 1 δισεκατομμύριο δολάρια σε εισπράξεις παγκοσμίως σε λιγότερο από τρεις εβδομάδες, η ταχύτερη σε εισπράξεις από κάθε άλλη ταινία κινουμένων σχεδίων στην ιστορία.(Reuters)

**Αθλητισμός**
*Nations League ανδρών 2024
**Η Γαλλία κατακτά τον δεύτερο τίτλο της στο Nations League της πετοσφαίρισης ανδρών μετά τη νίκη της επί της Ιαπωνίας με τέσσερα σετ στον τελικό στην στο Λοτζ της Πολωνίας. (One Sports)

06